บอร์ด RAM ชงแผนแตกพาร์ 0.50 บ.เพิ่มสภาพคล่อง-หั่นนโยบายปันผลเหลือ 20%
บอร์ด RAM ชงแผนแตกพาร์เหลือ 0.50 บ.เพิ่มสภาพคล่อง-หั่นนโยบายปันผลเหลือ 20% ของกำไร 
12 มี.ค. 2562

บริษัท โรงพยาบาลรามคำแหง จำกัด (มหาชน) หรือ RAM ประกาศจ่ายปันผลจากกำไรสะสมเป็นเงินสด  30 บาทต่อหุ้น วันที่ไม่ได้รับสิทธิปันผล(XD) 19 มี.ค. 2562 วันที่จ่ายปันผล 24 พ.ค. 2562
นอกจากนี้คณะกรรมการบริษัทยังอนุมัติให้นำเสนอต่อที่ประชุมสามัญผู้ถือหุ้น เพื่อพิจารณาอนุมัติการเปลี่ยนแปลงนโยบายการจ่ายเงินปันผลของบริษัท จากเดิมจ่ายเงินปันผลไม่เกิน 60% ของกำไรสุทธิเฉพาะบริษัท เป็นการจ่ายเงินปันผลไม่ต่ำกว่า 20% ของกำไรสุทธิของบริษัท
อีกทั้งอนุมัติการเปลี่ยนแปลงมูลค่าหุ้นที่ตราไว้ (พาร์) จากเดิมหุ้นละ 10 บาท เป็นหุ้นละ 0.50 บาท เพื่อเพิ่มสภาพคล่องหุ้นของบริษัท ทั้งนี้ กำหนดวันประชุมสามัญผู้ถือหุ้นประจำปี 2562 ในวันที่ 25 เม.ย.62 เพื่อพิจารณาเรื่องดังกล่าว